閱古堂
作者：韓琦
朝代：宋

paragraphs: 仲尼大聖人，文武亦云學。
況其下者乎，而不事礱琢。
伊予之逢辰，進本任愚樸。
今辱寄中山，地重扼幽朔。
日懼不克堪，誤上所簡擢。
古之良守帥，功業甚奇卓。
思以救空踈，志慕極堅確。
後圃新吾堂，左右謹圖模。
公餘時縱觀，大可儆齪齪。
奔雷發聾聵，皎日破昏濁。
苟能奉規矩，曷愧大匠斲。
或此賢賓僚，指顧便揚攉。
四座企清風，耳目外優樂。
子好虛名哉，事實出誠愨。
庶幾得涓塵，聊以助海嶽。
唯有大忠心，不在先覺覺。